ปัญหา: มีการก่อสร้างกำแพงปิดถนน (สาธารณะ) และปิดท่อระบายกั้นทางไหลของน้ำที่ไหลลงคลองบริเวณใกล้เคียง  บริเวณท้ายซอยดังกล่าว โดยอ้างว่าเป็นเจ้าของที่ดิน ซึ่งในตามความจริงแล้วในปี 2540 ที่ดินที่เกิดปัญหาเป็นที่ดินมีโฉนด และเจ้าของที่ดินได้ยกให้เป็นทางสาธารณะ โดยทางเขตสะพานสูงได้มีการก่อสร้างถนน และได้มีการติดตั้งไฟฟ้าส่องสว่าง รวมทั้งกล้องโทรทัศน์วงจรปิด (CCTV) ของกรุงเทพมหานคร โดยมีการปิดถนน และท่อระบายน้ำในปี 2560 ประชาชนได้ให้ข้อมูลเพิ่มเติมว่า
ในวันที่ 19 มุถุนายน 2561 เลขคำร้อง 5659 ได้ยื่นคำร้องในปัญหาดังกล่าวยังสำนักงานเขตสะพานสูง ทางผู้อำนวยการเขตสะพานสูง ขณะนั้นได้มีคำสั่งให้เปิดถนนดังกล่าว แต่ไม่มีการเปิดแต่อย่างไรจนลากยาวมาถึงปัจจุบัน
ในปี 24 เมษายน 2563 หนังสือ กทม.8103/2875 มีมติให้เป็นทางสาธารณะ ตามพระราชบัญญัติรักษาความสะอาด และความเป็นระเบียบเรียบร้อยของประชาชน 2535 แต่ทางผู้อำนวยการเขตสะพานสูง ขณะนั้นไม่ได้มีคำสั่งออกมาแต่ประการใด
ในวันที่ 19 ธันวาคม 2565 เลขที่คำร้อง 10732/65 (เป็นการยื่นครั้งล่าสุด) เป็นคำร้องให้ดำเนินการตามพระราชบัญญัติรักษาความสะอาด และความเป็นระเบียบเรียบร้อยของประชาชน 2535  
และในวันที่ 23 กรกฎาคม 2566 ได้ร้องไปที่ ไลน์เพื่อนชัชชาติ (ได้แนบเอกสารต่างๆเรียบร้อย) และได้โทรมาร้องที่ 1555 อีกครั้งเพื่อเป็นหลักฐาน ละอยากให้มีการตั้งคณะกรรมการตรวจสอบ เจ้าหน้าที่ในมาตรา 157 ตามประมวลกฎหมายอาญา เรื่อง เจ้าพนักงาน ปฏิบัติหรือละเว้นการปฏิบัติหน้าที่โดยมิชอบ และ พระราชบัญญัติรักษาความสะอาด และความเป็นระเบียบเรียบร้อยของประชาชน 2535  ซึ่งปัญหาดังกล่าวสร้างความยากลำบากในการใช้รถใช้ถนนร่วมกัน และหากเกิดเหตุสุดวิสัย เช่น เพลิงไหม้ รถดับเพลิงไม่สามารถทะลุเข้าไปซอย กรุงเทพกรีฑา 19 ได้ เป็นต้น
ซอย: กรุงเทพกรีฑา 17
ถนน: กรุงเทพกรีฑา
จุดสังเกต: ซอย กรุงเทพกรีฑา 17 (ตัวซอยยาวประมาณ 400-500 เมตร) บริเวณท้ายซอย
เขต: สะพานสูง
#1555